21/05/2018 | Administración LocalMunicipal
Fene
Secretaría
Aprobación Bases e convocatoria de selección de técnico/a de turismo e creación de lista

Por Resolución de alcaldía núm.532/2018 do 11.05.2018 apróbanse as bases e a convocatoria de selección técnico/a de turismo e creación de lista deste Concello que a continuación se detalla: Nos últimos anos se vén convocando por parte da Deputación Provincial da Coruña un programa de subvencións dirixido aos concellos e agrupacións de concellos da provincia da Coruña con menos de 50.000 habitantes para financiar o gasto de persoal das oficinas de turismo, que precisa, para a súa execución, da selección de persoal laboral temporal por parte do concello beneficiario da subvención, para realizar o obxecto do programa. Mediante resolución da Presidencia da Deputación Provincial da Coruña núm.11261/2018, que foi publicada no BOP do 4 de abril de 2018, aprobouse a concesión definitiva dunha subvención ao Concello de Fene para financiar os gastos derivados da contratación dun/dunha técnico/a de información turística durante 4 meses. Tendo en conta que neste ano 2018 a concesión de dita subvención ao Concello de Fene foi publicada no BOP de A Coruña do 04.04.2018 e ante a proximidade da temporada alta turística, o tempo resulta moi xusto para desenvolver o correspondente proceso selectivo, polo que se estima conveniente, de cara ás vindeiras subvencións que eventualmente se lle concedan a este Concello, a creación dunha lista de aspirantes para a contratación, como persoal laboral temporal ou funcionario/a interino, do posto de técnico/a de turismo. O obxecto das bases que se propoñen é, polo tanto, a selección para a súa contratación laboral temporal, por obra ou servizo, dun/ha técnico/a de turismo para a Oficina de Información Turística emprazada na Avenida Naturais do Concello de Fene, financiada con cargo ao Programa de subvencións dirixido aos concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercicio 2018, e regular a creación e funcionamento dunha lista de aspirantes, xa que en determinadas situacións (baixas, vacacións. do persoal adscrito ós ditos postos de traballo, exceso ou acumulación de tarefas, execución de programas de carácter temporal.), pode ser preciso o nomeamento de funcionarios interinos ou a contratación de persoal laboral temporal polo que o Concello de Fene estima convinte a formación dunha lista de aspirantes para o seu nomeamento ou contratación, segundo o caso, cando queden acreditados no expediente os requisitos esixidos pola normativa aplicable e previa acreditación no expediente da existencia de crédito adecuado e suficiente para esta finalidade. O artigo 19. DOUS da Lei 3/2017, do 27 de xuño, de Orzamentos Xerais do Estado 2017 di: “Non se poderá contratar persoal laboral, así como nomear persoal estatutario temporal e funcionarios interinos excepto en casos excepcionais e para cubrir necesidades urxentes e inaprazables.”, condicións que se entenden prorrogadas para o exercicio 2018. Conforme ao artigo 25.2. h) da Lei 7/1985, do 2 de abril, reguladora das bases do Réxime Local, a información e promoción da actividade turística de interese e ámbito local é unha competencia propia dos municipios. Considérase que se cumpren as previsións do artigo 19. Dous da Lei 3/2017, de Orzamentos Xerais do Estado para 2017, en concreto: a) Que estamos ante necesidades urxentes ou inaprazables, xa que actualmente, os servizos municipais non dispoñen de persoal laboral para realizar a atención da oficina municipal de turismo, que ten a súa razón de contratación na época do ano de maior afluencia de turistas, isto é, durante o verán. b) Que existe excepcionalidade, xa que soamente se realiza este servizo na época indicada. A súa excepcionalidade está precisamente en que o servizo desenvólvese nesas datas. Esta alcaldía, de conformidade coa normativa vixente, e vistos os informes favorables da técnica de administración xeral e da interventora municipal do 10.05.2018, RESOLVO: PRIMEIRO.- Aprobar as bases reguladoras da convocatoria de selección nos termos seguintes: Estas bases teñen por obxecto proceder á contratación laboral temporal, por obra ou servizo, durante 4 meses, dun/ha técnico/a de turismo para a Oficina de Información Turística emprazada na Avenida Naturais do Concello de Fene, financiada con cargo ao Programa de subvencións dirixido aos concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercicio 2018. Así mesmo, é obxecto destas bases regular a creación e funcionamento dunha lista de aspirantes ao dito posto, para atender as necesidades que teña o Concello, financiado por outras administracións ou con financiación propia, para o seu nomeamento como funcionario/a interino/a ou contratación como persoal laboral temporal, para cando sexa posible a súa cobertura de conformidade cos requisitos esixidos pola normativa aplicable e previa acreditación no expediente da existencia de crédito adecuado e suficiente para esta finalidade. A lista de aspirantes creada terá vixencia ata o 31 de decembro de 2023. Non obstante, a dita lista quedará anulada automaticamente se antes da finalización da súa vixencia se convoca un novo proceso selectivo e se aproba unha nova lista de aspirantes e sempre que o seu obxecto sexa o mesmo. A modalidade de contratación que se pretende levar a cabo, financiada con cargo ao Programa de subvencións dirixido aos concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercicio 2018, será a de contrato laboral de duración determinada a tempo parcial, por obra ou servizo determinado, consonte ao establecido no artigo 15.1. a) do Real Decreto Lexislativo 2/2015, do 23 de outubro, polo que se aproba o Texto refundido da Lei do estatuto dos traballadores. A duración do contrato será de catro meses, a tempo parcial, cunha xornada de traballo de 30 horas semanais. As retribucións estipuladas para este posto polos catro meses de duración do contrato ascende a 6.152,13 € brutos e inclúe prorrateo de pagas extraordinarias. Ó remate do proceso selectivo aprobarase unha lista de aspirantes a persoal laboral temporal ou funcionario/a interino para a súa contratación ou nomeamento xa que en determinadas situacións (baixas, vacacións. do persoal adscrito ós ditos postos de traballo, exceso ou acumulación de tarefas, execución de programas de carácter temporal.), pode ser preciso o nomeamento de funcionarios interinos ou a contratación de persoal laboral temporal e sempre que sexa posible a súa cobertura de conformidade cos requisitos esixidos pola normativa aplicable -neste ano, 19. DOUS da Lei 3/2017, do 27 de xuño, de Orzamentos Xerais do Estado 2017, e previa acreditación no expediente da existencia de crédito adecuado e suficiente para esta finalidade.1. Serán requisitos mínimos do/as aspirantes a esta selección de persoal: - Ter a nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 Lei 2/2015 do emprego público de Galicia. - Posuír a capacidade funcional para o desempeño das tarefas. - Ter cumpridos dezaseis anos e non exceder, se é o caso, da idade máxima de xubilación forzosa. - Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. -Estar en posesión dalgún dos seguintes títulos: -Técnico superior en Guía, Información e Asistencia Turística ou equivalente -Técnico en Empresas e Actividades Turísticas ou equivalente -Grao ou diplomatura en Turismo ou equivalente homologado -Grao ou licenciatura en Historia da Arte -Grao ou licenciatura en Humanidades -Grao ou licenciatura en Xeografía e Ordenación do Territorio -Grao ou licenciatura en Historia A estes efectos, o Certificado de profesionalidade de promoción turística local e información ao visitante (HOTI0108) considerarase dentro do primeiro dos títulos relacionados: Técnico superior en guía, información e asistencia turística ou equivalente.2. Os anteriores requisitos deberanse reunir con referencia ó último día de prazo de presentación das solicitudes. As solicitudes para tomar parte nas probas selectivas presentarse conforme ó modelo que figura no anexo I e dirixiranse ao alcalde da Corporación expresando que reúnen tódolos requisitos esixidos na base anterior. Presentaranse no Rexistro xeral do concello, podendo presentarse tamén conforme ó sinalado no artigo 16.4 da Lei 39/2015, do 1 de outubro, do procedemento administrativo común das administracións públicas. O prazo de presentación de solicitudes de participación será de 7 días naturais contados a partir do seguinte ao da publicación destas bases no Boletín Oficial da Provincia. Á instancia, conforme ó modelo que figura no anexo I, acompañarase inescusablemente da seguinte documentación: - Copia do documento nacional de identidade, ou pasaporte. - Copia do título que acredita como requisito mínimo para acceder ao proceso selectivo. - Documentos que acrediten os méritos alegados para a fase de concurso conforme á base sétima. - De ser o caso, copia do certificado de coñecemento da lingua galega CELGA 4 ou equivalente, co que quedarán exentos do exame de galego. A prestación de servizos deberá acreditarse co certificado expedido polo fedatario público da correspondente administración ou coa copia cotexada do nomeamento/contrato de traballo e o informe de vida laboral. A formación acreditarase mediante título correspondente ou certificado da entidade/organismo que realizou a actividade formativa, orixinais ou copias. Non obstante, conforme establece o artigo 28 da Lei 39/2015, do 1 de outubro, do procedemento administrativo común, cando o Concello de Fene considere que existen dúbidas derivadas da calidade da copia, poderá solicitar o cotexo das copias aportadas polo interesado, para o que poderá requirir a exhibición do documento ou da información orixinal. Finalizado o prazo de presentación de instancias, o alcalde, mediante resolución, aprobará a lista provisional de admitidos e excluídos que se publicará no taboleiro de edictos e na páxina web do concello, relacionándose os aspirantes excluídos con indicación da causa da súa exclusión. Os aspirantes disporán dun prazo de 3 días hábiles para a subsanación das deficiencias que se sinalen. Estas subsanacións serán aceptadas ou rexeitadas na resolución que aprobe a lista definitiva, que se publicará no taboleiro de edictos e na páxina web do concello e na que se incluirá a composición do tribunal -de non terse designado nun momento anterior-. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso de contencioso-administrativo no prazo de dous meses, ante a xurisdición contenciosa-administrativa, contados a partir do seguinte ó da publicación no taboleiro de edictos e na páxina web do concello. O resto das resolucións serán expostas no taboleiro de edictos e publicadas na páxina web do concello.1. O tribunal cualificador será designado pola alcaldía (en virtude do artigo 21.1. g) da Lei 7/1985 reguladora das bases do réxime local) e, en base ó establecido pola Lei 2/2015 do emprego público de Galicia, estará integrado polos seguintes membros: - Presidenta/e (titular e suplente): Unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. - Vogais (titulares e suplentes): Tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida. - Secretaria/o (titular e suplente): Secretaria do Concello de Fene ou persoa que legalmente lle substitúa e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a ou persoa en quen delegue. De tódalas reunións que faga o tribunal o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 23 de Lei 40/2015, do 1 de outubro. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.6.- Os membros concorrentes ás sesións do Tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002 sobre indemnizacións por razóns de servizo. A selección realizarase de conformidade co previsto nas presentes bases polo sistema de concurso libre co/as candidato/as que no prazo establecido presentaran a súa documentación. Os correspondentes anuncios e o resultado do proceso selectivo farase pública mediante a publicación da correspondente acta/anuncio do tribunal no taboleiro de edictos e na páxina web do concello. A puntuación virá determinada pola acreditación dos seguintes méritos (en caso de empate prevalecerá a puntuación obtida como experiencia profesional. De persistir o empate, o tribunal realizará un sorteo para decidir a orde dos aspirantes): a) Experiencia profesional na Administración pública: - Por acreditar a prestación de servizos na Administracións local como técnico/a de turismo: 0,10 puntos/mes ata un máximo de 5 puntos. - Por acreditar a prestación de servizos na Administración local noutra praza/posto de traballo relacionados integramente co turismo (guía turístico. etc.): 0,05 puntos/mes ata un máximo de 3 puntos. - Por acreditar a prestación de servizos noutra Administración pública no eido do turismo: 0,05 puntos/mes ata un máximo de 2 puntos. En caso de acreditación de períodos de traballo por días, un mes virá determinado pola acumulación de 30 días de traballo. A relación da experiencia co eido turístico deberá estar claramente acreditada e especificada na documentación acreditativa dos méritos alegados. Só se valorará a experiencia en postos exclusivamente relacionados co eido turístico, sen que en ningún caso sexan valorables postos que circunstancialmente poidan realizar funcións relacionadas con este eido competencial. b) Cursos de formación recibidos e acreditados, cuxo contido estea directamente relacionado coas funcións propias da praza obxecto da convocatoria e que foran convocados, impartidos ou homologados polas Administracións Públicas, Universidades, Colexios profesionais, Organizacións sindicais e Cámaras de Comercio (non se valoran cursos de informática). Valoraranse da seguinte forma, ata un máximo de 3 puntos: De duración de 10 a 50 horas 0,15 puntos. De duración de 51 a 100 horas 0,25 puntos. De duración de 101 a 200 horas 0,45 puntos. De duración de 201 a 300 horas 0,75 puntos. De duración superior a 301 horas 1 punto. En todos os casos valoraranse unha soa vez os cursos relativos a unha mesma materia, aínda que se repetira a súa participación, e valorarase unicamente o de nivel superior ou avanzado. Non se valorarán os cursos que non acrediten as horas de duración. Así mesmo non se valorarán os inferiores a 10 horas lectivas e os diplomas relativos a xornadas, seminarios, simposios e similares. En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos en lingua galega (CELGA 4 ou equivalente) terán que realizar unha proba de galego que consistirá na tradución sen dicionario dun texto proposto previamente polo tribunal, de castelán ó galego, nun tempo máximo de vinte minutos. Este exercicio será cualificado de apto ou non apto. Os aspirantes que non acrediten a posesión do Celga 4 ou equivalente e non superen a proba de galego non superarán o proceso selectivo e non formarán parte da lista de aspirantes. Concluída a cualificación final do proceso selectivo, o tribunal publicará no taboleiro de anuncios o nome dos aspirantes por orde de puntuación final e elevará esta relación ao Alcalde para proceder ao nomeamento e formalización do contrato correspondente. Nesta acta incluirase unha lista dos/as aspirantes que acreditaron estar en posesión do Celga 4 ou, en caso contrario, superaron a proba de galego, e ordenados segundo a puntuación obtida na fase do concurso coa finalidade de elevala á alcaldía para que dite a resolución de aprobación da lista de aspirantes para o seu nomeamento ou contratación, segundo o caso, como técnico/a de turismo, cando queden acreditados no expediente os requisitos esixidos pola normativa aplicable e previa acreditación no expediente da existencia de crédito adecuado e suficiente para esta finalidade. O/A aspirante seleccionado/a deberá achegar no prazo improrrogable de tres días hábiles -salvo que se indique outro distinto- e a contar desde a súa publicación na páxina web do Concello, un certificado médico acreditativo de que ten a capacidade funcional necesaria para o desempeño das tarefas do posto de Técnico/a de turismo e declaración xurada de non estar incurso/a en incompatibilidade para ser persoal das Administracións Públicas e non ter sido separado nin inhabilitado do servizo público. No caso de que o/a aspirante seleccionado/a non presente a documentación requirida ou o resultado do recoñecemento médico fose “non apto” procederase a requirir ó/á seguinte aspirante por orde de puntuación. A lista de aspirantes creada terá vixencia ata o 31 de decembro de 2023. Non obstante, a dita lista quedará anulada automaticamente se antes da finalización da súa vixencia se convoca un novo proceso selectivo e se aproba unha nova lista de aspirantes e sempre que o seu obxecto sexa o mesmo. O funcionamento da lista rexerase polas seguintes normas: - Os chamamentos realizaranse por vía telefónica. En aras de garantir este procedemento o/a interesado/a deberá comunicar ó concello, baixo a súa responsabilidade, calquera alteración do número de contacto, aínda que esta alteración teña carácter transitorio, e como mínimo realizaranse dúas chamadas. O empregado público que realice o chamamento o fará constar mediante dilixencia indicando a disposición ou non do aspirante a ser contratado ou nomeado, segundo o caso. De non atender ó chamamento, unha vez realizadas como mínimo dúas chamadas, entenderase que o aspirante non ten disposición a ser contratado ou nomeado.  De manifestar a súa disposición, á alcaldía ditará resolución de nomeamento/requirimento -a resolución será publicada na páxina web do concello e desde ese momento empezarán a contar os correspondentes prazos (sen prexuízo da posibilidade de comunicar tamén dita circunstancia por vía telefónica ou por correo electrónico)- para que presente, con carácter previo á toma de posesión ou á contratación, certificado médico en impreso oficial do Colexio de Médicos e asinado por un colexiado en exercicio no que conste expresamente que ten a capacidade funcional necesaria para o desempeño das tarefas de traballador social e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo que se sinale, o aspirante non presenta a documentación requirida, o resultado do recoñecemento médico fose “non apto” ou, no seu caso, non toma posesión da praza de funcionario/a interino/a ou non procede a asinar o correspondente contrato de traballo, quedará sen efecto o nomeamento realizado ou non poderá ser contratado, pasando a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado), en cuxo caso retornará ao posto que lle corresponda na lista creada.  De non manifestar a súa disposición, pasarase a chamar ó seguinte aspirante da lista. - Ó cesar como funcionario interino ou ó rematar o contrato de traballo, segundo o caso, o/a aspirante retornará ao posto que lle corresponda na lista creada. O tribunal queda autorizado para resolver as dúbidas que se presenten e adoptar os acordos necesarios para boa orde do proceso selectivo en todo o non previsto nestas bases. A resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no boletín oficial da provincia da Coruña (artigos 123 e 124 da Lei 39/2015 do procedemento administrativo común das Administracións Públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123 da Lei 39/2015 do procedemento administrativo común das Administracións Públicas). D/Dona_______________________________________________________________con data de nacemento _____________con DNI núm.________________ e con domicilio en ________________________________________________________________________________C. P. _____________ municipio__________________________ (teléfono ___________________; correo electrónico ___________________) ante o sr. alcalde-presidente do Concello de Fene, COMPARECE e DI: a) Que coñece e acepta as bases de selección e para a creación dunha lista de aspirantes a técnico/a de turismo, mediante o sistema de concurso libre, publicadas no BOP DA CORUÑA nº_____do________. b) Que desexa ser admitido ás probas selectivas convocadas. c) Que reúne todos e cada un dos requisitos establecidos nas bases da convocatoria e que aporta a documentación esixida para ó efecto. d) Que adxunta á presente: 1.2. Por todo o exposto, SOLICITA que se teña por presentada esta solicitude e sexa admitido/a ás probas selectivas para a selección e creación dunha lista de aspirantes a técnico/a de turismo, mediante o sistema de concurso libre. En__________, __ de ________________ de 20__ Asdo.: ________________________ ALCALDE-PRESIDENTE DO CONCELLO DE FENE”. SEGUNDO.- Convocar o proceso selectivo para a selección e creación dunha lista de aspirantes a técnico/a de turismo, mediante o sistema de concurso libre. O prazo de presentación de solicitudes de participación será de 7 días naturais contados a partir do seguinte ó da publicación das bases de selección no Boletín Oficial da Provincia. En Fene, 11 de maio de 2018 O ALCALDE-PRESIDENTE Asdo.: Gumersindo P. Galego Feal.